als_Latn dik_Latn sag_Latn
Gugash Magani është shprehur i kënaqur për fitoren ndaj Flamurtarit. Ai vlerëson shpirtin e garës që treguan djemtë e tij. Ai e pranon që skuadra gaboi në pjesën e parë, por pjesa e dytë ishte perfekte.
“Bëmë disa gabime ne pjesën e parë nuk luajtëm ashtu siç duhej, por ndryshuam gjithçka në të dytën, ku sipas mendimit tim ishte perfekte. Tirana e vërtetë ishte Tirana e pjesës së dytë. Kishim përballë Flamurtarin, vuajtëm për të shënuar dhe për të marrë tri pikët dhe duhet të djersitësh shumë për të fituar përballë një ekipi cilësor. Nuk duhet të harrojmë se patëm shumë raste për të shenuar, edhe pse shënuam në fund. Ndikumana ishte lojtari që bëri diferencën, atë e tregoi edhe në ndeshjen ndaj Flamurtarit. Ndikumana mund të bëhët lojtari më i mirë i kampionatit, me pak më shumë besim në vetvete. Bëmë një lojë grupi dhe më vjen mirë që skuadra po e mban portën të paprekur, siç e treguam edhe ndaj Flamurtarit”, u shpreh Magani. “Këtë fitore ia dedikojmë presidentit tonë Halilit i cili po kalon nje gjëndjë të vështirë familjare. Falenderojmë tifozët që janë te mrekullueshëm dhe një forcë e madhe për ne dhe na qëndrojnë gjithmonë pranë.”
als_Latn als_Latn